वार्नर सीरीज से बाहर, वनडे टीम में शामिल मैक्सवेल की कलाई कैच लेते वक्त टूटी
India vs Australia Third Test Match बॉर्डर-गावस्कर ट्रॉफी में 2-0 से पिछड़ चुकी ऑस्ट्रेलिया की मुश्किलें कम नहीं हो रहीं। टीम के 6 खिलाड़ी बीच सीरीज में ऑस्ट्रेलिया लौट चुके हैं
बॉर्डर-गावस्कर ट्रॉफी में 2-0 से पिछड़ चुकी ऑस्ट्रेलिया की मुश्किलें कम नहीं हो रहीं। टीम के 6 खिलाड़ी बीच सीरीज में ऑस्ट्रेलिया लौट चुके हैं। ओपनर डेविड वार्नर कोहनी की चोट के चलते सीरीज से बाहर हो गए हैं।
वनडे सीरीज में ऑस्ट्रेलियाई टीम में शामिल किए गए ऑलराउंडर ग्लेन मैक्सवेल भी चोटिल हो गए हैं। वे ऑस्ट्रेलिया में विक्टोरिया के खिलाफ मैच में स्लिप में कैच लेते वक्त चोटिल हो गए। उनकी कलाई में फ्रैक्चर है। ऐसे में 17 मार्च से शुरू हो रही वन डे सीरीज में उनके खेलने पर संशय है।
ग्राफिक में देखिए कौन सा प्लेयर किस वजह से घर लौटा
अच्छी खबर भी: इंदौर में टेस्ट में वापसी करेंगे कमिंस, स्टार्क और ग्रीन भी फिट
ऑस्ट्रेलिया टीम के कप्तान पैट कमिंस अपने घर सिडनी लौटे हैं। कमिंस की फैमिली में स्वास्थ्य संबंधी समस्या आई है, जिस वजह से टूर के बीच में उन्होंने घर जाने का फैसला लिया। हालांकि वे 1 मार्च से इंदौर में खेले जाने वाले तीसरे टेस्ट में खेलेंगे। टीम के पेसर मिचेल स्टार्क और ऑलराउंडर कैमरून ग्रीन फिट हो चुके हैं। वे अब इंदौर टेस्ट खेल सकते हैं।
बुरी खबर: हेजलवुड सीरीज से बाहर, रेनशॉ को भी फ्रैक्चर
वार्नर को सिराज की गेंद पर लगी थी चोट
ऑस्ट्रेलिया के सलामी बल्लेबाज डेविड वार्नर दिल्ली टेस्ट के दूसरे दिन टीम से बाहर हो गए थे। उन्हें इंडियन पेसर मोहम्मद सिराज की गेंद पर सिर में चोट लगी थी। उन्हें कोहनी में भी चोट आई थी। इस कारण वे अब घर जा रहे हैं।
ऑस्ट्रेलिया का मौजूदा टेस्ट स्क्वाड 
पैट कमिंस (कप्तान), एश्टन एगर, स्कॉट बोलैंड, एलेक्स केरी, कैमरून ग्रीन, पीटर हैंड्सकॉम्ब, जोश हेजलवुड, ट्रेविस हेड, उस्मान ख्वाजा, मैट कुह्नमैन, मारनस लाबुशेन, नाथन लायन, लांस मॉरिस, टॉड मर्फी, मैथ्यू रेनशॉ , स्टीव स्मिथ (उपकप्तान), मिचेल स्टार्क, मिशेल स्वेपसन, डेविड वार्नर।
भारत से 3 वनडे खेलेगा ऑस्ट्रेलिया
9 फरवरी से भारत और ऑस्ट्रेलिया के बीच टेस्ट सीरीज शुरू हो चुकी है। पहला और दूसरा टेस्ट भारत जीत चुका है। अब 1 से 5 मार्च तक इंदौर में तीसरा और 9 से 13 मार्च तक अहमदाबाद में चौथा टेस्ट खेला जाएगा। इसके बाद 17, 19 और 22 मार्च को 3 वनडे भी होंगे।